Posted by Igno van Niekerk on September 27, 2016 at 7:00pm
Jammer, dit het niks met #FeesMustFall te doen gehad nie:
Eerstens, ons is jammer oor die bedieners van ons diensverskaffers wat gemaak het dat sommige fotoskolers nie die afgelope week of so by fotoskool kon inval nie. Ons hande was afgekap; maar die verskaffers, ning, is skynbaar in 'n proses om oorgekoop te word, so ons glo dit gaan beter gaan. (Sjoe, maar die mense is beswaard as fotoskool se hekke sluit :-))
Verf met Lig:
Die van julle wat in Bloemfontein is hierdie naweek, loer gerus in by Lientjie se verf met lig werkswinkel. Klik op die skakel vir meer besonderhede.
Nadat ek die fotoskool winkel gebruik het vir boekverkope, het die idee ontstaan om ons Kiekhier Audio Reeks, wat op CD beskikbaar was (dit was vroeer die fotoskool potgooie), ook digitaal beskikbaar te maak. Die winkel is in 'n toetsfase, so as iemand belangstel en dit wil aankoop, daar is meer as 30 kort lesse, en dit is dan ook in die fotoskool winkel beskikbaar. (Vir die van julle wat graag MP3's in die motor luister). Vir die duur van die toetstydperk sal dit vir R50 verkoop word. (Ons wil graag toets, en ook kompenseer vir moontlike ongerief). As iemand probleme daarmee kry, laat weet gerus, dan vind ons 'n manier om dit met jou te deel.
Vir die van julle wat nog nie Hennie en Josef se boek aangeskaf het nie, maak gerus 'n punt daarvan om dit as vakansie-leesstof aan te skaf. Dis een van die mees praktiese en leersame boeke oor fotografie wat jy kan lees!
Die E-boek is hier...
Posted by Igno van Niekerk on September 24, 2016 at 9:15am
Dit is met groot vreugde dat ek kan deel dat die e-boek weergawe van Light On Leadership beskikbaar is...
Die gedrukte boek is op koers om volgende week te verskyn! Vir die van julle wat vooraf bestel het, die boek sal DV Vrydag in die pos of aflewerbaar (in Bloemfontein) wees.
Vir die van julle wat nie kan onthou nie, heg ek meer inligting aangaande die boek teen die einde van die e-pos aan.
Die e-boek kan nou op hierdie skakel aangekoop word. Vir die volgende week sal dit nog teen die voor-bestelling prys van R150.00 eerder as R180 beskikbaar wees. Die rede is dat ek dalk 'n paar probleme met die tegniese gedeeltes kan ervaar, en ek wil diegene wat saam met my deur die toets-pyne gaan stoei graag tegemoetkom. Mens kan dit mos nie toets voordat dit "lewendig" is nie.
Indien enige van julle die boek aankoop en stoei met die aflaai, laat weet my gerus by ignophoto@gmail.com.
Die boek is groter as 20MB, so indien jy dit aflaai, wees maar bietjie geduldig as dit stadig voel...
Groete en heerlike naweek.
Light on Leadership! Finding, Framing and Focusing your story.
Nee, die boek is nie 'n fotografie handleiding nie!
Nee, dis nie 'n suiwer besigheidsboek nie!
Nee, dis nie 'n geskiedenisboek nie!
Ja, dit is 'n storie, en ja fotografie en geskiedenis speel 'n belangrike rol, en ja, daar is hope inspirasie vir individue, entrepreneurs en besigheidsmense!
So, vir fotoskolers wat graag wil deel in die storie van hoe 'n fotograaf iemand anders kan laat kyk na die lewe...
HIER IS DIE GELEENTHEID...
Die meeste van julle sal weet dat ek nie 'n groot bemarker of verkoopspersoon is nie; maar ek voel so gemaklik om hierdie boek aan julle bekend te stel. Hier is die reaksie van die eerste lesers (voordat dit na die finale ontwerpfase is):
"Light on Leadership is a gorgeous and compelling read, easily digestible, both amusing and sad. It combines powerful allegorical, historical, anecdotal and biographical storytelling elements, a grand feat, and I recommend it to all who envisage a better world."
In Light on Leadership I received the gift of transformation of the hearts and minds of leaders who are transported by the power of our human storying and meaning-making capacity.
"WhiIe reading Light on Leadership, I giggled, I jumped in the air - and I cried. I was moved."
Posted by Igno van Niekerk on September 4, 2016 at 2:35pm
Loer gerus na hierdie webwerf vir 'n paar puik demonstrasies van fotografiese konsepte:
Eerste idee van hoe die boek gaan lyk...
Posted by Igno van Niekerk on August 28, 2016 at 9:30am
Ek wil sover baie, baie dankies deel met almal wat reeds my boek vooraf-bestel het. Ek waardeer dit ongelooflik baie. As ek doodeerlik moet wees, maak dit my selfs effe bang wanneer mense voorafbestellings plaas, want mens wil mos niemand teleurstel nie.
Dis amper soos 'n bruid wat vooraf betaal vir troufoto's...
Hierdie voorafbestellings help baie met die befondsing van die druk van die boek.
Danksy die ontwerper het ons nou al 'n prentjie van hoe die boek gaan lyk. Deel gerus julle opinies oor die voorblad. (Positief of negatief).
Dit wil voorkom asof die ontwerp teen die einde van hierdie week sal klaar wees.
Dan is dit die laaste rondte proeflees... en dan drukkers toe!
Ten einde 'n bestelling te bevestig, kan die geld deponeer word in die Fotoskool rekening. Gebruik asb jou naam as verwysing. En stuur dan 'n epos aan my by ignophoto@gmail.com - met adresbesonderhede indien nodig. Hier is die rekeningbesonderhede:
Posted by Igno van Niekerk on August 17, 2016 at 8:52pm
Teen einde September verskyn my boek: Light on Leadership! Finding, Framing and Focusing your story.
Indien enige persoon die boek vooraf wil bestel, (die mooi Afrikaans is "pre-order"), wil ek graag die geleentheid gee om dit teen die beste moontlike prys te bekom.
Waarom vooraf bestel?
Om die boek teen die mees billike prys te ontvang, sowel as om te verseker dat jou kopie gereserveer word.
Die boek word in vol kleur gedruk, met die verhaal, sowel as ondersteunende foto's.
Die gedrukte koste sal R295 per boek beloop.
Die e-boek se koste sal R180.00 per boek beloop, en ek kan belowe dit gaan pragtig ontwerp wees! Een van die land se beste ontwerpers help met die uitleg!
As jy dit egter voor 15 September bestel en betaal, sal die volgende pryse geld:
Gedrukte boek: R255 wat posgeld uitsluit
Dus 'n korting van R40.00 op die gedrukte boek, of R30.00 op die e-boek.
Die boek is in die finalae ontwerpfase, ek kan net belowe dit gaan nie alleen 'n lekker storie wees nie; maar ook 'n pragtige boek; met ondersteunende grafika - en foto-verassings!
Nee, daar is ongelukkig nog nie 'n Afrikaanse weergawe nie - maar ek hou sooo duimvas dat dit suksesvol genoeg sal wees om 'n Afrikaanse weergawe te regverdig! Maar dit kan nog 'n jaar of vyf neem.
Light On Leadership Facebook Page
Ek plaas op die fotoskool blog 'n voorbeeld van sommige bladsye. Ek heg ook aan hierdie dokumentasie...Net om julle die idee te gee!light_on_sample_1.jpg
Posted by Josef Steyn on August 5, 2016 at 10:57am
Tags: fotografie, komposisie, opleiding, training
Posted by Igno van Niekerk on July 21, 2016 at 7:52pm
Dorian Haarhoff is nie alleen 'n meesterlike storieverteller nie, (sy boek "The Writer's Voice," is een van die toonaangewende boeke oor die skryfkuns), hy is ook 'n afrigter van skryfkuns. Hy is op 16 Augustus in Bloemfontein. Ek het versoek dat hy vir fotograwe wat blogs wil skryf (jy wil mos so min as moontlik skryf; maar soveel as moontlik sê) 'n kursus aanbied oor: "Short blog – Tall Story." Hoe om met die minimum woorde kragtige blogs te skryf wat jou fotografie-besigheid kan versterk, jou kliënte kan verras, en sal verseker dat mense wil lees wat jy sê.
Dorian kan so 15-20 mense akkommodeer; dit sal vanaf 14:00 tot 17:00 op Dinsdag, 16 Augustus in Bloemfontein aangebied word. Die "venue" sal bevestig word.
Kostes beloop R400 per person.
Ek sal die plek nog bevestig. Laat weet gerus as daar van julle is wat belangstel deur 'n e-pos te stuur aan ignophoto@gmail.com. Ek sal ongelukkig op 'n "first come, first serve" basis moet werk.
Posted by Igno van Niekerk on July 2, 2016 at 10:15am
Baie dankie vir elke fotoskoler wat bereid was om geld te skenk om 'n verskil in iemand anders se lewe te maak.
Groete en heerlike naweek!
Posted by Tina le Grange on June 7, 2016 at 6:57pm
Posted by Tina le Grange on May 16, 2016 at 5:55pm
Ek en Gerrie praat dikwels daaroor dat ons so baie by Jimmy oor fotografie geleer het.
Posted by Igno van Niekerk on May 9, 2016 at 6:55am
Posted by Igno van Niekerk on May 5, 2016 at 7:29am
Posted by JJ on March 10, 2016 at 3:08pm
Posted by Frans van Heerden on February 21, 2016 at 4:04pm
Ek het begin deur n tropiese visbak te bekom en seker gemaak dat die wande vd bak skoon is. Nadat ek dit 90% met water gevul het, het ek dit laatstaan in n vertrek met baie natuurlike lig. Ek het drie kamera flitse (Flashes) ( 1xSB 900, 2xSB 700) op lig staanders gemonteer. Ek het elk van hulle aan n "Pocket Wizard" gekoppel.
Die kamera, Nikon D750, is teen n hoek van ongeveer 40 grade teenoor die boonste water oppervlakte, op n driepoot gemonteer. Ek het my vergewis dat die Pocket Wizards gereed is en getoets om seker te maak dat as ek die sluiter aktiveer, die flitse lig sou verskaf.
Ek het n gewone klou hamer in die visbak laat sak - die hamer is swaar en kan staties staan. Ek het die hamer gebruik as fokus punt. Nadat ek die kamera op "manual" verstel het, het ek mbv die verstelling(manual) die korrekte focus punt gekry.
Dmv die "live view" opsie, kon ek seker maak die focus punt is skerp en vervolgens kon ek die hammer uit die visbak verwyder. Ek het ook, mbv geel isolasie band, twee "merkies" op die kant vd visbak se rande gemaak. Dit het aangedui waar ek die objek in die water moes laat val, sodat die fokus op die objek(yellow pepper), skerp sal wees.
Vir die agtergrond het ek n flits in n "reverse diffuser" gemonteer en beide van hulle(diffuser en flits) op n verleng staaf gemonteer. Ek het ook van n donker blou "gel" vir die flits gebruik gemaak. Dit het veroorsaak dat n blou agtergrond geskep is wanneer die flits ge-aktiveer is.
Elk vd ander twee flitse het ek onderskeidelik aan die kant vd visbak gemonteer. Hulle het dus die "yellow pepper" se kant beligting veroorsaak.
Ek was gereed om te begin skiet.
Met n "remote cable release" in die een hand en die "yellow pepper" in die ander hand, het ek die objek in die water laat val, en skoot na skoot geneem. Elke keer nadat die objek in die water geval het en die sluiter ge aktiveer is, het ek gaan kyk of ek daarin kon slaag om die oomblik waar die objek in die water val, kon vries.
Na ongeveer twee uur het ek die geheue kaart uitgehaal en op die groot skerm gaan kyk. Siedaar, ek het twee of 3 fotos gehad wat ek kon gebruik. (dankie tog vir digitale fotografie)
Die helder "wit" vd water was die gevolg vd flitse aan die kant vd visbak se helder "burst of light". Die kant beligting en die posisie vd flits langs die bak het vir die skaduwee op die objek gesorg.
Ek het met Photoshop aan die kleur versadiging en kontras verstel .
My slotsom? N uitdagende genre en iets wat meer as die gewone dosis geduld verg. Meervoudige flitse, staanders en "pocket wizards" is noodsaaklike toerusting. Die kamera verstellings is op die EXIF data vd foto beskikbaar
Vra gerus as ek verder moet verduidelik.
Posted by Igno van Niekerk on December 22, 2015 at 4:45pm
Ek wil graag van hierdie geleentheid gebruik maak om elkeen van julle te bedank vir die bydrae tot fotoskool wat julle lewer. Dit is ongelooflik om te sien watter pragtige foto's daar daagliks verskyn, en dan nog om die kommentare te lees, en te sien hoe konstruktiewe kommentaar met 'n positiewe gesindheid gelewer word.
Dan is daar natuurlik een persoon waarsonder fotoskool werklik nie kan klaarkom nie, en dit is Hennie Cronje. Ek dink elke persoon op fotoskool kan 'n digitale applous gee vir Hennie se getroue kommentare, sy afrigting, sy hulpvaardigheid en sy besonderse manier van mense se potensiaal ontsluit. En dan is daar sy besonderse foto's waarmee hy telkemale mens se asem wegslaan.
Saam met Hennie is daar die getroue en hulpvaardige Josef Steyn en Lientjie. Vir my is een van die wonderlikste dinge van fotoskool dat ek Josef persoonlik kon ontmoet en (al sommer 'n paar keer) by sy pragtige gastehuis in Hogsback kon tuisgaan. Elke liewe keer 'n fantastiese ervaring. Julle sal ook saamstem dat Lientjie altyd bereid is om in te staan as Hennie op een van sy wereldreise gaan - en dat dit ook altyd 'n voorreg is om van haar te leer - hetsy op een van haar werkswinkels of wanneer sy kommentaar lewer. (So tussen hakies, moenie vergeet dat Lientjie volgende jaar op Hogsback 'n kursus aanbied nie! - loer gerus by die blogs op fotoskool)
Dan is daar die gereelde klomp kuierkouse wat soggens vroeg en saans met hoenderkraai-tyd lekker klets terwyl hulle hul foto's laai, sowel as die getroue lede wat hulleself al as ondersteuningspan vir nuwe lede begin uitleef het. Vir elkeen van julle wil ek baie, baie dankie se - fotoskool het 'n unieke gees wat die gevolg is van almal se bydraes, van die swygende introverte wat stil-stil loer en aarselend foto's laai, tot die kletskouse wat nie kan wag om 'n bydrae te maak nie.
Vir die van julle wat nog 'n laaste kersgeskenk vir jouself of ander fotograwe soek, moenie vergeet van Hennie en Josef se fantastiese gids tot fotografie nie - dis 'n wonderlike, leersame en uitstekende werk oor fotografie. Die skakel is http://www.hogsbackinfo.co.za/superphoto/
Wel, van my kant af - ek hoop julle rus lekker. Vir die wat nog werk - hou julle kameras byderhand, mens hoef nie op vakansie te wees om wonderlike foto's te neem nie!